Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 249

10. évfolyam Belépõ tevékenységformák Dokumentumkészítés számítógéppel Szövegegységekre vonatkozó formázási ismeretek rendszerezése, az ismeretek stabilizálása. Rajzeszközök használatával ábrakészítés és dokumentumba illesztés. A vágólap használata (kivágás, másolás, beillesztés, mozgatás, törlés). A dokumentum mentése és nyomtatása. A dokumentumkészítés szokásos menetének gyakorlása. Többféle formázási megoldást tartalmazó dokumentumok készítése minta alapján, illetve feladatleírás alapján (pl. önéletrajz, beadvány, jegyzõkönyv, üzleti levél, mûszaki leírás). Az iskola irányultságának megfelelõ típusdokumentumok elkészítése. Táblázatkezelés A táblázatkezelés alapfogalmainak (cella, sor, oszlop, hivatkozás, képlet) használata példákban. Táblázatok számítógéppel történõ létrehozása, módosítása (adatbevitel, mozgatás, másolás, törlés). A táblázatokban szereplõ adatok típusának felismerése, alapvetõ adattípusok használata; az adatok többféle formában való megjelenítése. Egyszerû matematikai mûveletek, képletek, beépített függvények önálló használata. A függvényhivatkozások másolása. Diagramok készítése egy-egy gyakorlati problémához igazodva. Adatok összefüggésének megjelenítése diagramon. Egyszerû táblázatok önálló megtervezése szöveges feladat alapján. Esztétikus, jól áttekinthetõ táblázatok készítése. Tantárgyi feladatok megoldása táblázatkezelõvel. Adatbázisban keresés Keresés, adatszûrés, tantárgyi oktatóprogramok adatbázisaiban vagy a szakmai irányultságnak megfelelõ adatbázisokban. Könyvtárhasználat A lakóhelyi közkönyvtár megismerése. A tantárgyi témákhoz források keresése a könyvtár számítógépes katalógusában, adatbázisaiban és az interneten. A hagyományos és elektronikus közhasznú tájékoztatóeszközök használata. Témakörök Tartalmak Dokumentumkészítés számítógéppel Karakter- bekezdés- és oldalformázás. Mûveletek vágólappal. Ábrák rajzolása, kész rajzok módosítása. Képek, ábrák bevitele a dokumentumba. A szöveg- ill. képszerkesztõ programok fejlett szolgáltatásai. Objektum, táblázat beillesztése. A fejléc, lábléc, az oldalszámozás. Tabulátorok, felsorolás. Hasábok kialakítása. A szöveg átrendezése, keresés csere, helyesírás-ellenõrzés. Dokumentumok készítése. Típusdokumentumok. Táblázatkezelés Adatok táblázatos formába rendezése és feldolgozása.. Cella, sor, oszlop, hivatkozás. Függvények, képletek. Adattípusok, adatmegjelenítési formák. Adatmódosítás. A diagram, fogalma, összefüggés függvények és diagramok között. Diagramtípusok. Problémamegoldás táblázatkezelõvel. Adatbázisban keresés Keresési és lekérdezési feladatok meglévõ adatbázisban. Könyvtárhasználat Könyvtártípusok: közkönyvtár, szakkönyvtár. A közhasznú tájékozódás forrásai, eszközei. A továbbhaladás feltételei A tanuló önállóan tudjon többféle formázást tartalmazó dokumentumot tervezni és megszerkeszteni. Tudjon dokumentumot menteni és nyomtatni. Tudjon táblázatokat számítógéppel létrehozni, módosítani. Tudjon mûveleteket táblázatban végezni, és összefüggéseket diagramban megjeleníteni. Ismerje és kövesse a forrásfelhasználás szabályait és etikai normáit. Tudjon tájékozódni a közhasznú információs forrásokban, adatbázisokban. Ismerje a könyvtártípusokat. FIZIKA 9–10. évfolyam Célok és feladatok A szakiskolában a fizikatanítás célja kettõs: egyrészt lehetõséget adunk a tanulóknak arra, hogy elsajátítsák azokat az ismereteket, amelyek egy továbbfejleszthetõ természettudományos mûveltség alapjait képezhetik, másrészt biztosítanunk kell a késõbb elsajátítandó szakmai ismeretek megalapozását. Törekedjünk arra, hogy a tanulók megismerjék a természeti és technikai környezetet, érezzenek felelõsséget a környezet megóvásáért, és vállalják a cselekvést is ennek érdekében. A rendelkezésre álló órakeret – szem elõtt tartva az iskolatípus sajátosságait is – csak annyit tesz lehetõvé, hogy a tanulók korábbi ismereteit felelevenítsük, megszilárdítsuk, és a fenti célok figyelembevételével bõvítsük, kiegészítsük azokat. Ennek során mutassuk meg a tanulóknak a fizika egyes témakörei, illetve a fizika és más természettudományok közötti összefüggéseket, kapcsolatokat. A lehetõségekhez képest kísérletekre alapozva, a jelenségek bemutatásával, a tanulók mindennapi tapasztalataira hivatkozva juttassuk el õket az összefüggések felismeréséhez, a technikai eszközök mûködésének megértéséhez, a matematikai formalizmust csak a legszükségesebb esetekben alkalmazva. Fejlesztési követelmények Rendelkezzenek a tanulók koruknak megfelelõ, általános fizikai tájékozottsággal, amely lehetõvé teszi a természetrõl alkotott képük továbbfejlõdését. Lássanak konkrét példákat a fizikai jelenségek, törvényszerûségek, összefüggések és a gyakorlati élet kapcsola– tára. Tudják alkalmazni fizikai ismereteiket a jövendõ szakmájukhoz kapcsolódó technikai, technológiai ismeretek megértésében, a problémák megoldásában. Rendelkezzenek a tanulók elemi szintû jártassággal a természettudományos megismerés alapvetõ módszereiben (megfigyelés, kísérletezés, következtetés, a tapasztalatok megfogalmazása, néhány egyszerû esetben matematikai összefüggés felismerése, általánosítás). Legyenek képesek a megismert jelenségek leírására, a tanult fizikai alapfogalmak megfogalmazására, ismerjék és tudják használni – különösen a mindennapi életben is gyakran elõforduló – mértékegységeket. Törekedjünk arra, hogy a tanulók képesek legyenek meglévõ ismereteikhez kapcsolódó újabb információk önálló megszerzésére a különbözõ információhordozók használatával. Legyen igényük tudásuk bõvítésére.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes